Tuah Adzmi

Arumi Nafis Muhammad Adzmi (lahir 7 September 1998) atau lebih terkenal sebagai Tuah Adzmi merupakan seorang penyanyi, komposer dan pelakon lelaki Malaysia. Kerjayanya dalam bidang muzik bermula selepas beliau memuat naik rakaman nyanyian lagu di YouTube. Selain itu, beliau turut mengambil bahagian sebagai salah seorang daripada 24 peserta amatur Vokal Mania. Pada tahun 2022, beliau menjadi salah seorang peserta Big Stage musim keempat.

Kerjaya
Tuah Adzmi memulakan kerjaya muzik secara serius pada usia 16 tahun apabila beliau memuat naik rakaman video beliau menyanyikan semula lagu-lagu di saluran YouTube. Pada tahun 2017, Tuah merakamkan lagu pertamanya, "Raja Di Hati" hasil ciptaan sendiri terbitan Hotsound Records dan memuat naiknya di YouTube. Pada tahun 2018, beliau melancarkan single pertamanya, "Air Mata Rindu" yang mengisahkan tentang kejujuran dalam percintaan yang diuji. Ia telah mencapai jumlah tontonan di YouTube. Bakat beliau mendapat perhatian FMC Music, kemudian mengikat kontrak bersama label itu pada Februari 2019, seterusnya muncul bersama single kedua, "Insan Kau Cinta". Single ketiganya, "Kecewa" dikeluarkan pada Jun 2020. Pada Oktober, beliau merupakan salah seorang 24 peserta amatur, juga dikenali sebagai Rookie dalam Vokal Mania di TV3 antara lain turut disertai oleh Wafariena Roslan dan Aisha Retno. Beliau terpilih sebagai salah seorang daripada 11 peserta Big Stage musim keempat bersama-sama dengan Aisha Retno, Danial Chuer, Ajoi Zainal, Megat Rahim, Lia Aziz dan Elica Paujin. Bagaimanapun, beliau tersingkir di konsert minggu keempat.

Kehidupan peribadi
Tuah ialah anak tunggal dalam keluarga, bapanya telah meninggal dunia sejak beliau kecil. Beliau dibesarkan oleh ibunya yang berstatus ibu tunggal.

Diskografi

Single
 Tahun Tajuk  Catatan 2017 "Raja Di Hati" Lagu pertama 2018 "Air Mata Rindu"  2019 "Insan Kau Cinta"  2020 "Kecewa" 2022 "Dusta Cinta" 2023 "Magis Cinta"2024"Racun jiwa"2025"Airmata Rindu"

Filemografi

Televisyen
 Tahun Tajuk Peranan Saluran TV Catatan 2020 Vokal Mania Dirinya sendiri TV3 Peserta Rookie 2022 Big Stage (musim 4) Astro Ria 

Drama
 Tahun  Tajuk Watak Saluran TV Catatan 2023 Budak Hostel Otaknya Sewel Akhil Astro Ria Drama pertama2025 Haluan Danish TV1

Anugerah dan pencalonan
 Tahun Anugerah  Kategori  Penerima/Karya tercalon Keputusan 2020 Anugerah Bintang Popular Berita Harian ke-33 Artis Baharu Lelaki Popular  Dirinya sendiri 

Rujukan

Pautan luar

 Profil rasmi di Astro Gempak

Kategori:Kelahiran 1998
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Selangor
Kategori:Penyanyi lelaki Malaysia
Kategori:Penyanyi berbahasa Melayu
Kategori:Penggubah lagu Malaysia
Kategori:Peserta Vokal Mania
Kategori:Peserta Big Stage